**TÁMOGATÁSI SZERZŐDÉS**

**(tervezet)**

a **Budapest-Józsefváros, Magdolna negyed Program IIII.** Című

**(asz: KMOP-5.1.1./B-12-k-2012-0001)**

városrehabilitációs projekt keretében elkülönített

Programalap felhasználásával megvalósuló

mini-projektek támogatására

amely létrejött egyrészről

a Budapest Főváros VIII. kerület Józsefvárosi Önkormányzat **(**Székhely: 1082 Budapest, Baross utca 63-67., Aláírásra jogosult képviselője: dr. Kocsis Máté polgármester), továbbiakban mint **Közvetítő Szervezet**,

Másrészről **……………………………………………**, (

Székhely: …………………………………….., Szervezet képviselője: …………………………………), továbbiakban mint **Címzett**

között az alulírott helyen és napon az alábbi feltételekkel:

**Előzmények:**

A Közvetítő Szervezet a című projekt keretében meghirdetett „……………………………….” kódszámú program megvalósítására a Címzett ……………………………….. című ……………………….. jelű pályázatot nyújtott be a Közvetítő Szervezetnek, melyet a Közvetítő Szervezet ……………….. kelt ……………..számú támogatási döntés szerint támogatásban részesített.

**Szerződés tárgya:**

A Szerződés tárgya a …………..……………….. című, a jelentkezési lapon rögzített és bemutatott „mini-projekt”.

A Közvetítő Szervezet döntése alapján a Címzett ……………………Ft vissza nem térítendő támogatásban részesül. A Címzett jelen szerződés aláírásával kötelezi magát, hogy a „mini-projektet” a Szerződésnek és a vonatkozó jogszabályoknak megfelelően, kellő alapossággal, hatékonysággal és gondossággal megvalósítja.

**A megvalósítás időpontja és helyszíne:**

A „mini-projekt” megvalósításának tervezett dátuma[[1]](#footnote-1): ………………………….

A „mini-projekt” akkor tekintendő befejezettnek, ha a Közvetítő Szervezet a Címzett által benyújtott szakmai beszámolót, az előleggel való elszámolását és a pénzügyi beszámolót elfogadta.

A Címzett vállalja, hogy a „mini-projektet” ………………………………………… (település, utca, házszám) alatt megvalósítja.

**A projekt költsége, támogatás forrása, összege és mértéke:**

A „mini-projekt” összköltsége ……………………. Ft, azaz ………………. forint.

A „mini-projekt” elszámolható költsége ……………………. Ft, azaz ………………. forint. *(opcionális, amennyiben nem releváns, törlendő)*

A Címzett által biztosított önrész összege ……………………. Ft, azaz ………………. forint.

A támogatás összege ………………… Ft, azaz ………………….. forint, és mértéke ….%.

* A támogatás összegéből az Európai Regionális Fejlesztési Alapból és hazai központi költségvetési előirányzatból vissza nem térítendő támogatásnak minősül: ……………………. Ft, azaz ………………. forint.
* A támogatás összegéből önkormányzati támogatásnak minősül ……………………. Ft, azaz ………………. forint. *(=a továbbadott összegnek az EU felé nem elszámolható része)*

Az igényelhető előleg legmagasabb mértéke a megítélt támogatás …………… százaléka. *(opcionális, amennyiben nem releváns, törlendő)*

Igényelt előleg összege …..……………..……….. Ft, azaz ………………… forint. *(opcionális, amennyiben nem releváns, törlendő)*

**Jelentéstételi kötelezettség**

A „mini-projekt” fizikai megvalósulását követő 30 napon belül, de legkésőbb 2015.05.30-ig a Címzett a kifizetési kérelmével együtt benyújtja szakmai és a pénzügyi beszámolóját a Közvetítő Szervezethez.

A szakmai beszámoló a „mini-projekt” javaslatban foglalt feladatok megvalósulását mutatja be. A szakmai beszámolóban felsorolt megvalósított feladatoknak igazodniuk kell a pénzügyi beszámolóhoz.

A pénzügyi beszámolóban szükséges részletezni a „mini-projekt” felmerült költségeit és az igényelt támogatást. A pénzügyi beszámoló mellékletét képezik a kifizetési kérelem és az elszámolni kívánt költségek alátámasztó dokumentumai.

A szakmai és pénzügyi beszámoló ellenőrzésére és jóváhagyására a Közvetítő Szervezetnek 30 naptári nap áll a rendelkezésére.

A Közvetítő Szervezet bármikor jogosult a Címzettől a Projektre vonatkozóan bármilyen információt kérni, a Címzett pedig köteles azt megadni.

**A támogatás folyósítása**

A Közvetítő Szervezet a Szerződésben meghatározott előleg összegét a Szerződés hatályba lépését követő 30 naptári napon belül a Címzett részére átutalja. *(opcionális, amennyiben nem releváns, törlendő)*

Közreműködő szervezet a projekt megvalósítási időszak alatt 3 alkalommal biztosít pénzügyi elszámolási lehetőséget, melynek keretében a Címzettnek lehetősége van az időszakig felmerülő költségek elszámolására és a hozzájuk kapcsolódó támogatási összeg igénylésére. Címzettnek mind a 3 alkalommal lehetősége van a előleg elszámolására, azonban az utolsó, a „mini-projekt” megvalósítása után benyújtott záró beszámolóban mindenképpen szükséges az előleg elszámolása. Az időszakos pénzügyi elszámolások során a támogató az igényelt támogatási összeget, az esetlegesen elszámolt előleg összegét figyelembe véve az elszámolás elfogadását követő 15 napon belül Címzett részére átutalja.

**A Szerződés módosítása**

A Címzett adataiban, a Szerződésben és a hozzá csatolt bármely dokumentumban, azok adataiban, illetve az azokban közölt tényekben bekövetkező valamennyi változást a Címzett annak bekövetkeztét követően haladéktalanul, de legfeljebb 8 (nyolc) napon belül köteles írásban bejelenteni a Közvetítő Szervezet részére, és a bejelentéshez köteles a módosított dokumentumot csatolni. A változások bejelentésének elfogadásával a Szerződés minden külön intézkedés nélkül módosul.

A Címzett haladéktalanul köteles jelenteni a Közvetítő Szervezetnek minden olyan körülményt, amely a Projekt megvalósítását, a támogatás céljának elérését veszélyezteti, ha a Projekt megvalósítása részben vagy egészben meghiúsul, tartós akadályba ütközik, vagy a pályázatban, illetve a Szerződésben foglalt ütemezéshez képest késedelmet szenved, illetve ennek bekövetkezése fenyeget.

Jelen támogatási szerződés csak a felek közös megegyezésével, kizárólag írásban módosítható. Ez egyben azt is jelenti, hogy a Támogatás Közvetítő nem köteles a Címzett módosítási igényei alapján módosítani a szerződést. Ugyanakkor a Címzett köteles a szerződés módosítására irányuló igényét annak indokaival kellő időben a Támogatás Közvetítővel közölni.

*Szerződésszegés esetei és jogkövetkezményei*

Szerződésszegés esetei

A Szerződés megszegésének minősül különösen, ha:

1. a Címzett a támogatást jogszabályellenesen, nem rendeltetésszerűen, illetve a Szerződésben meghatározott céltól eltérően használja fel,
2. hitelt érdemlően bebizonyosodik, hogy a Címzett a pályázati dokumentációban illetve a mini-projekt megvalósítása során a pályázat, mini-projekt szakmai, pénzügyi tartalmát érdemben befolyásoló valótlan, hamis adatot közölt/szolgáltatott, bármelyik nyilatkozata valótlannak bizonyul, illetve nyilatkozatai bármelyikét visszavonja,
3. a Címzett a támogatást nem a Szerződésben meghatározott mini-projektre használja fel,
4. a mini-projekt fizikai megvalósulása a Címzettnek felróható okból a Szerződésben rögzített időponthoz képest 3 hónapot meghaladóan késik.
5. a Címzettnek felróhatóan következik be a mini-projekt meghiúsulását, tartós akadályoztatását előidéző körülmény,
6. a Címzett a Szerződésben vállalt mini-projekt megvalósítási kötelezettségét csak részben teljesíti,
7. a Címzett határidőben nem teljesíti a mini-projekt jelentéstételi kötelezettségeit (beszámoló), és azt az erre vonatkozó felszólítás kézhezvételétől számított 15 napon belül sem teljesíti, illetve a beszámolót nem a megfelelő formában vagy nem a megfelelő információkkal és mellékletekkel nyújtja be,
8. a Címzett a tájékoztatásra, nyilvánosságra vonatkozó kötelezettségeit nem, vagy nem szabályszerűen teljesítette,
9. a Címzett az ellenőrzésre jogosult ellenőrző szervek munkáját akadályozza, vagy az ellenőrzést megtagadja, és az ellenőrzést az erre irányuló írásbeli felszólításban megjelölt határidőig sem teszi lehetővé,
10. a Címzett bármely egyéb jogszabályban rögzített, a szerződéssel kapcsolatos kötelezettségét megszegi.

Szerződésszegés jogkövetkezményei

**Felszólítás a szerződésszegés okának felszámolására**

Amennyiben a szerződésszegés oka felszámolható, a Közvetítő Szervezet egyszeri alkalommal köteles erre írásban felszólítani a Címzettet, a felszámolásra ésszerű határidő megjelölésével, mely határidő az írásbeli felszólítás Címzett általi kézhezvételétől datálódik.

Elállás a Szerződéstől

A szerződésszegésnek az 1. pontban felsorolt azon eseteiben, ahol a szerződésszegés oka nem felszámolható, illetve amennyiben a Címzett a szerződésszegés okának felszámolására vonatkozó felszólításnak az ebben jelölt határidőre nem tesz eleget, a Közvetítő Szervezet jogosult a Szerződéstől elállni.

**Jogosulatlanul igénybe vett támogatás visszakövetelése**

A Szerződés módosítása, felmondása vagy az attól történő elállás esetén a Címzett a jogosulatlanul igénybe vett támogatási összeget a Ptk. szerinti kamattal növelten köteles visszafizetni a Közvetítő Szervezet által megjelölt bankszámlára 15 munkanapon belül. A kamatszámítás kezdő időpontja a támogatás - vagy annak első része - kifizetésének napja, utolsó napja pedig a visszafizetést megelőző nap.

A Címzett a kamaton felül a hatályos jogszabályi előírások szerint köteles késedelmi kamatot fizetni, amennyiben bármely visszafizetési kötelezettségét határidőben nem teljesíti.

**Támogatások ellenőrzése**

Címzett a Szerződés aláírásával kötelezettséget vállal arra, hogy a támogatás felhasználásának, illetve a „mini-projekt” megvalósulásának ellenőrzését a Közvetítő szervezet és a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet VII. fejezet Az Alapokból származó támogatások ellenőrzése szakaszában meghatározottak részére lehetővé teszi. Címzett biztosítani köteles, hogy az előzetesen részére bejelentett helyszíni ellenőrzések alkalmával az erre feljogosított képviselője jelen legyen, és a szükséges dokumentumok rendelkezésre bocsátásával, a szükséges információk, kért adatok megadásával, valamint a fizikai eszközökhöz való hozzáférés biztosításával segítse az ellenőrzések végrehajtását, továbbá a vizsgálat alapján készített jegyzőkönyv átvételét aláírásával igazolja.

**A Projekttel kapcsolatos tulajdonjog és szellemi jogok**

A Projekt eredményei, így különösen (az akárcsak részben) a támogatásból létrehozott dokumentumok tulajdonjoga, valamint a Projekt során létrejött vagy beszerzett vagyoni értéket képviselő szellemi alkotások kizárólagos felhasználásának joga a Címzettet illeti.

A Projekt megvalósításának végére a Projekt eredményeképpen létrejött szellemi alkotások kizárólagos felhasználásának jogát – amennyiben azzal eredetileg nem rendelkezett, és az átruházás nem ütközik jogszabályi rendelkezésbe – át kell ruházni a Címzettre. Az átruházás dokumentumait a záró beszámolóhoz csatolni kell.

A Címzett a Szerződés aláírásával hozzájárulását adja ahhoz, hogy a Támogatásközvetítő kezelésében lévő, a támogatás felhasználására vonatkozó adatokat a Támogatásközvetítő nyilvánosságra hozhatja.

A Közvetítő szervezet kijelenti, hogy a Címzett pályázatával kapcsolatban tudomására jutott személyes adatokat az információs önrendelkezési jogról és az információszabadságról szóló 2011. évi CXII. törvény előírásainak megfelelően és csak a pályázattal kapcsolatos jogai gyakorlása és kötelezettségei teljesítése körében kezeli.

**A Szerződés megszűnése**

Szerződő Felek megállapodnak abban, hogy a Szerződés a teljesítést (beleértve az ellenőrzéstűrési, valamint a dokumentum-megőrzési kötelezettséget is) megelőzően csak vis maior, lehetetlenülés, a Közvetítő szervezet vagy a Címzett általi elállás, vagy a bíróság határozata alapján, illetve közös megegyezéssel szűnik meg. A Szerződő Felek a jogviszony jellegére való tekintettel a felmondás jogát kizárják.

Címzett elállhat a Szerződéstől, amennyiben annak teljesítésére a szerződéskötést követően neki fel nem róható okból beállott körülmény folytán nem képes.

**Záró rendelkezések:**

Jelen Szerződés … oldalon és …. db eredeti példányban készült. A jelen Szerződéshez csatolt …. db melléklet és a jelen Szerződéshez fizikai értelemben nem csatolt, a Címzett által benyújtott jelentkezési lap, és az abban részletezett „mini-projekt” terv, a jelen Szerződésben hivatkozott mellékletek, továbbá a „*(Közvetett útmutató, Működési kézikönyv…pontos elnevezése)”* című dokumentum és mellékleteit képező valamennyi nyilatkozat, dokumentum a Szerződés elválaszthatatlan részei függetlenül attól, hogy azok a jelen Szerződéshez ténylegesen csatolásra kerültek-e.

Címzett a Szerződés aláírásával kijelenti, hogy a Szerződés tartalmát és a vonatkozó jogszabályokat ismeri és magára nézve kötelezőnek ismeri el.

A Címzett jelen okirat aláírásával nyilatkozik arról, hogy a jelen támogatásra való jogosultságát megalapító körülményekben a pályázatának benyújtását követően nem állott be változás.

A Szerződő Felek a jelen Szerződés időtartamára kapcsolattartót jelölnek ki. A kapcsolattartó nevéről, postacíméről, telefon és telefax számáról és elektronikus levélcíméről a jelen Szerződés aláírásával egyidejűleg, változás esetén pedig a változást követően haladéktalanul tájékoztatják egymást.

A Címzett és a Közvetítő Szervezet közötti hivatalos kommunikáció kizárólag postai úton történő levelezés formájában valósulhat meg.

A Szerződés hatályba lépésének napja megegyezik a Szerződő Felek közül az utolsóként aláíró aláírásának napjával.

Jelen Szerződésben nem szabályozott kérdésekben a vonatkozó magyar és európai uniós jogszabályok rendelkezései az irányadók.

Jelen Szerződéshez kapcsolódó jogviták esetén az illetékes Bíróság jogosult eljárni.

A Címzett képviseletében aláíró személy(ek) kijelenti(k) és cégkivonatukkal, valamint aláírási címpéldányaikkal igazolja(k), hogy társasági dokumentumaik vagy alapító okiratuk alapján, a Szerződés bevezető részében feltüntetettek szerint jogosult(ak) a Címzett képviseletére és cégjegyzésére, továbbá ennek alapján a Szerződés megkötésére és aláírására. Aláíró képviselő(k) kijelenti(k) továbbá, hogy a testületi szervei(k) részéről a Szerződés megkötéséhez szükséges felhatalmazásokkal rendelkezik(nek), tulajdonosai(k) a támogatási jogügyletet jóváhagyták, és harmadik személyeknek semminemű olyan jogosultsága nincs, mely a Címzett részéről megakadályozná vagy bármiben korlátozná a Szerződés megkötését és az abban foglalt kötelezettségek maradéktalan teljesítését.

Szerződő Felek a jelen Szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Címzett  P.h.  Kelt.: …………., 201... év, …….. hónap, ……..nap | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Közvetítő Szervezet  P.h.  Kelt.: …………., 201... év, …….. hónap, ……..nap |

1. -tól –ig időpont [↑](#footnote-ref-1)